ওয়েব ডেস্ক: রাজ্যে ভোট শেষ হলেই মাধ্যমিকের ফল প্রকাশ। ১০ মে,মঙ্গলবার মাধ্যমিকের ফলপ্রকাশ। নিয়ম অনুযায়ী পরীক্ষার তিন মাসের মধ্যেই ফলপ্রকাশ করতে হয়। এবছরের মাধ্যমিক শুরু হয় পয়লা ফেব্রুয়ারি। সেইমত মে মাসের শুরুতেই সময়সীমা শেষ হচ্ছে।  ১৯ মে নির্বাচনের ফলপ্রকাশ। এর মধ্যে কবে মাধ্যমিকের ফল প্রকাশ হবে তা নিয়ে চিন্তায় ছিল ছাত্র-ছাত্রী, অভিভাবকরা। মাধ্যমিকের ফলপ্রকাশের খবরে স্বাভাবিকভাবেই খুশি তারা। ১ ফেব্রুয়ারি থেকে শুরু হয়েছিল এবারের মাধ্যমিক। ১০ ফেব্রুয়ারি শেষ হয় পরীক্ষা। এ বছর মোট ১১ লক্ষ ৫৩ হাজার ৪৩২ জন পরীক্ষার্থী পরীক্ষা দেয়। যার মধ্যে পরীক্ষা দেয় ৬ লক্ষ ৩১ হাজার ১২২ জন ছাত্রী। আর ছাত্র পরীক্ষা দিচ্ছে ৫ লক্ষ ২২ হাজার ৩১০ জন।